มันนี่ทูเดย์
สัมมนาเอสเอ็มอีส่งออก
3 ส.ค. 2559

สัมมนาเอสเอ็มอีส่งออก
ธนาคารเพื่อการส่งออกและนำเข้าแห่งประเทศไทย (เอ็กซิมแบงก์) จัดสัมมนาให้ผู้ประกอบการเอสเอ็มอีเพิ่มโอกาสผู้ส่งออกไทย วันที่ 18 ส.ค.นี้ เวลา 13.00-16.30 น. ที่สำนักงานใหญ่ เพื่อเตรียมความพร้อมในการส่งออกและบริหารความเสี่ยงในการจัดทำเอกสารส่งออกและความเสี่ยงจากอัตราแลกเปลี่ยนสำรองที่นั่งทางเว็บไซต์ www.exim.go.th โดยไม่มีค่าใช้จ่ายรับจำนวนจำกัด รวมทั้งสามารถลงทะเบียนรับสิทธิขอรับ “บริการประกันส่งออกทันใจ SMEs” ในอัตราค่าเบี้ยประกันเพียง 1,500 บาท/รายผู้ซื้อ จากปกติ 3,000 บาท/รายผู้ซื้อ 
โลกเปลี่ยน คลังปรับ
สำนักงานเศรษฐกิจการคลัง (สศค.) ขอเชิญร่วมงานสัมมนาวิชาการหัวข้อ “โลกเปลี่ยน คลังปรับ” ในวันที่ 18 ส.ค. 2559 เวลา 08.30-15.30 น. ณ ห้องคริสตัล ฮอลล์ โรงแรมพลาซ่า แอทธินี รอยัล เมอริเดียน กรุงเทพฯ ผู้สนใจสามารถลงทะเบียนล่วงหน้าภายในวันที่ 10 ส.ค. 2559 โดยไม่เสียค่าใช้จ่ายใดๆ ได้ที่ www.fpo.go.th หรือติดต่อสอบถามรายละเอียดเพิ่มเติมได้ที่ คณะทำงานจัดการสัมมนาวิชาการของสำนักงานเศรษฐกิจการคลัง โทร. 02-273-9020 ต่อ 3684